Avis juridique important

|

51996PC0460(02)

Ehdotus neuvoston asetukseksi (EY) naudanlihan ja naudanlihatuotteiden merkinnästä  /* KOM/96/0460 lopull. - CNS 96/0229 */

Virallinen lehti nro C 349 , 20/11/1996 s. 0014

Ehdotus neuvoston asetukseksi (EY) naudanlihan ja naudanlihatuotteiden merkinnästä (96/C 349/10) KOM(96) 460 lopull. - 96/0229(CNS)(Komission esittämä 2 päivänä lokakuuta 1996)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettänaudanliha-alalla olisi otettava käyttöön erityinen merkintäjärjestelmä, jotta kuluttajat saisivat paremmin tietoa kuluttajille olennaisista naudanlihaan ja naudanlihatuotteisiin liittyvistä seikoista; naudanlihalla ja naudanlihatuotteilla tarkoitetaan tiettyjä naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1) 1 artiklan 1 kohdassa tarkoitettuja tuotteita; jäsenvaltiot voivat päättää laajentaa merkintäjärjestelmän koskemaan muuta naudanlihaa sisältävää jalostettua tavaraa,merkintäjärjestelmän tulisi olla vapaaehtoinen naudanlihaa ja naudanlihatuotteita kaupan pitäville toimijoille ja järjestöille siinä mielessä, että toimijoiden ja järjestöjen, jotka haluavat tehdä merkintöjä naudanlihaan ja naudanlihatuotteisiin, on tehtävä ne tämän asetuksen mukaisesti,tämän asetuksen säännökset eivät saa asettaa kyseenalaiseksi olemassa olevaa yhteisön sääntelyä elintarvikkeiden merkinnän ja valvonnan, maantieteellisten merkintöjen ja alkuperänimitysten suojaamisen, korkealaatuisen naudanlihan edistämis- ja markkinointitoimenpiteiden ja lihan ja lihatuotteiden yhteisön sisäiseen kauppaan vaikuttavia, terveyteen liittyviä ongelmia koskevien sääntöjen aloilla,tehokas merkintäjärjestelmä perustuu mahdollisuuteen jäljittää eläin tai eläimet, joista naudanliha tai naudanlihatuote on tehty; toimijan tai järjestön merkintäjärjestelyt hyväksytään vasta, kun toimivaltaiselle viranomaiselle on esitetty erittely ja se on hyväksytty,jotta voitaisiin selvittää kunnolla merkinnässä olevista tiedoista vastuussa oleva henkilö, toimijat ja järjestöt saavat tehdä merkintöjä naudanlihaan ja naudanlihatuotteisiin ainoastaan sillä edellytyksellä että merkinnässä on niiden nimi ja logo; tiedot, joita merkinnässä saa olla, eritellään,kolmansista maista yhteisöön naudanlihaa tai naudanlihatuotteita tuovat toimijat tai järjestöt saattavat myös haluta tehdä tuotteisiinsa merkintöjä tämän asetuksen mukaisesti; tämän vuoksi olisi säädettävä tuodun naudanlihan ottamisesta mukaan merkintäjärjestelmään; näillä säännöksillä olisi varmistettava, että tuotua naudanlihaa ja naudanlihatuotteita koskevat merkintäjärjestelyt ovat yhtä luotettavia kuin yhteisön naudanlihaa koskevat, jajotta merkintäjärjestelyjen luotettavuus voidaan taata, on tarpeen velvoittaa jäsenvaltiot toteuttamaan asiaankuuluvia ja tehokkaita valvontatoimenpiteitä; valvonta toteutetaan sanotun kuitenkaan rajoittamatta valvontaa, jota komissio suorittaa vastaavasti Euroopan yhteisön taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (2) 9 artiklan mukaisesti; jäsenvaltioiden toimivaltaisilla viranomaisilla on lupa peruuttaa erittelyn hyväksyminen, jos havaitaan säännönvastaisuuksia,ON ANTANUT TÄMÄN ASETUKSEN:1 artikla 1. Jos toimija tai järjestö, sellaisena kuin se on määriteltynä 2 artiklassa, haluaa naudanlihaan tai naudanlihatuotteisiin myyntipisteessä yksityiskohtaiset merkinnät, ne tehdään tämän asetuksen mukaisesti.2. Seuraavia säännöksiä sovelletaan edelleen sen estämättä, mitä 1 kohdassa säädetään:- 4 päivänä huhtikuuta 1962 annettu asetus N:o 26 (3) tiettyjen kilpailusääntöjen soveltamisesta maataloustuotteiden tuotantoon ja kauppaan,- terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annettu neuvoston direktiivi 64/433/ETY (4),- terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annettu neuvoston direktiivi 77/99/ETY (5),- kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annettu neuvoston direktiivi 79/112/ETY (6),- virallista elintarvikkeiden tarkastusta koskevista lisätoimenpiteistä 29 päivänä lokakuuta 1993 annettu neuvoston direktiivi 93/99/ETY (7),- jauhetun lihan ja raakalihavalmisteiden tuotantoon ja markkinoille saattamiseen sovellettavista vaatimuksista 14 päivänä joulukuuta 1994 annettu neuvoston direktiivi 94/65/ETY (8),- yhteisön täysikasvuisten nautaeläinten ruhojen luokitteluasteikosta 28 päivänä huhtikuuta 1981 annettu neuvoston asetus (ETY) N:o 1208/81, (9),- yhteisön täysikasvuisten nautaeläinten ruhojen laatuluokituksen soveltamisalan laajentamisesta 7 päivänä toukokuuta 1990 annettu neuvoston asetus (ETY) N:o 1186/90 (10),- maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annettu neuvoston asetus (ETY) N:o 2081/92 (11),- maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annettu neuvoston asetus (ETY) N:o 2082/92 (12),- toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annettu neuvoston asetus (ETY) N:o 2067/92 (13).2 artikla Tätä asetusta varten sovelletaan seuraavia määritelmiä:- "naudanlihalla ja naudanlihatuotteilla" tarkoitetaan asetuksen (ETY) N:o 805/68 1 artiklan 1 kohdassa tarkoitettuja tuotteita lukuun ottamatta CN-koodeihin 0102 90 05-0102 90 79 ja 0102 10 kuuluvia tuotteita;- "merkinnällä" tarkoitetaan yksittäiseen lihapalaan tai -paloihin tai niiden pakkausmateriaaliin kiinnitettävää merkintää tai kuluttajalle myyntipaikassa tarjottavaa tietoa;- "järjestöllä" tarkoitetaan naudanlihakaupan samalla tai eri osa-alueella toimivaa toimijaryhmää.Jäsenvaltiot voivat päättää laajentaa tätä järjestelmää koskemaan jalostettua tavaraa, joka sisältää ensimmäisessä luetelmakohdassa lueteltuja tuotteita, mukaan lukien kosmeettiset ja farmaseuttiset tuotteet.3 artikla 1. Kunkin toimijan tai järjestön on toimitettava erittely hyväksyntää varten toimivaltaiselle viranomaiselle jokaisessa jäsenvaltiossa, jossa kyseistä naudanlihaa tai naudanlihatuotteita tuotetaan tai myydään. Tässä erittelyssä on mainittava:- merkintään tulevat tiedot- toimenpiteet, jotka on toteutettava näiden tietojen paikkansapitävyyden tarkistamiseksi- valvontajärjestelmä, jota sovelletaan tuotannon ja myynnin kaikissa vaiheissa, mukaan lukien tarkastukset, jotka suorittaa toimijan tai järjestön nimeämä itsenäinen elin- järjestön osalta sellaisen jäsenen suhteen toteutettavat toimenpiteet, joka ei noudata erittelyä.2. Erittely edellyttää toimivaltaisen viranomaisen 1 kohdassa tarkoitettujen osatekijöiden huolellisen tarkastelun perusteella antamaa vakuutusta siitä, että suunniteltu merkintäjärjestelmä ja erityisesti sen valvontajärjestelmä toimii moitteettomasti ja luotettavasti. Erittelyt, joilla ei varmisteta ruhon, neljänneksen, lihapalojen tai lihatuotteiden yhteyttä yksittäiseen eläimeen tai lihapalojen ja lihatuotteiden osalta asianomaisiin eläimiin, hylätään.3. Jos naudanlihaa tai naudanlihatuotteita tuotetaan ja/tai myydään kahdessa tai useammassa jäsenvaltiossa, kyseisten jäsenvaltioiden toimivaltaisten viranomaisten on tarkasteltava toimitettuja erittelyjä siltä osin kuin erittelyjen osat koskevat niiden alueella tapahtuvia toimenpiteitä ja annettava niille hyväksyntänsä. Tällaisessa tapauksessa jokaisen asianomaisen jäsenvaltion on tunnustettava kaikkien muiden jäsenvaltioiden antamat hyväksynnät.4. Jos kaikkien jäsenvaltioiden toimivaltaiset viranomaiset hyväksyvät toimitetun erittelyn, kyseisellä toimijalla tai järjestöllä on oikeus naudanlihan ja naudanlihatuotteiden merkintään, edellyttäen että merkinnässä on sen nimi ja logo.Lupia sovelletaan sanotun kuitenkaan rajoittamatta asetuksen (ETY) N:o 2081/92 13 artiklan ja asetuksen (ETY) N:o 2082/92 13 artiklan noudattamista.4 artikla 1. Jos naudanlihaa tai naudanlihatuotteita tuotetaan kokonaan tai osittain kolmannessa maassa, toimijoilla ja järjestöillä on lupa tehdä naudanlihaan tai naudanlihatuotteisiin merkintöjä tämän asetuksen mukaisesti, jos ne noudattavat 3 artiklassa säädettyjä vaatimuksia ja ovat saaneet asianomaisen kolmannen maan tätä tarkoitusta varten nimeämän toimivaltaisen viranomaisen hyväksynnän erittelylleen.2. Kolmannen maan antama hyväksyntä on voimassa yhteisössä ainoastaan, jos kolmas maa toimittaa etukäteen komissiolle tiedot:- nimetystä toimivaltaisesta viranomaisesta- toimivaltaisen viranomaisen erittelyn tarkastelussa käyttämistä menettelyistä ja vaatimuksista- jokaisesta toimijasta ja järjestöstä, jonka erittelyn toimivaltainen viranomainen on jo hyväksynyt.Komissio toimittaa nämä tiedot jäsenvaltioihin.Jos komissio tulee edellä mainittujen tietojen perusteella siihen tulokseen, etteivät kolmannen maan menettelyt ja/tai vaatimukset vastaa tässä asetuksessa säädettyjä normeja, komissio päättää kuultuaan kyseistä kolmatta maata, etteivät kolmannen maan antamat hyväksynnät ole voimassa yhteisössä.5 artikla 1. Merkinnässä ei saa olla muita kuin seuraavia tietoja eläimestä, josta naudanliha tai naudanlihatuote on peräisin:- jäsenvaltio, jäsenvaltion alue tai kolmas maa, jossa eläin on syntynyt; eläimen sukupuoli- lihotusmenetelmä- muut ruokintaa koskevat tiedot- jäsenvaltiot, jäsenvaltion alueet tai kolmannet maat, joissa eläin on lihotettu kokonaan tai vähintään 80-prosenttisesti- tiedot teurastuksesta, kuten jäsenvaltio, jäsenvaltion alue tai kolmas maa, jossa eläin on teurastettu, eläimen ikä teurastettaessa ja teurastuspäivä tai lihan riiputtamisjakso- tiedot luuttomaksi leikkaamisen ja lihanleikkaamisen menetelmistä, esimerkiksi mekaanisesta talteenotosta, lihan tyypistä ja sisällöstä- kaikki muut tiedot, jotka toimija tai järjestö haluaa ilmoittaa ja jotka kyseinen toimivaltainen viranomainen hyväksyy.2. Jos naudanlihassa tai naudanlihatuotteessa on eri eläimistä peräisin olevaa lihaa, merkinnässä saa olla ainoastaan sellaista 1 kohdassa tarkoitettua tietoa, joka koskee yhteisesti kaikkea tällaista lihaa.6 artikla Jäsenvaltioiden on toteutettava tarvittavat hallinnolliset toimenpiteet ja valvontatoimenpiteet tämän asetuksen säännösten noudattamisen varmistamiseksi. Nämä toimenpiteet toteutetaan sanotun kuitenkaan rajoittamatta valvontaa, jota komissiolla on lupa toteuttaa vastaavasti asetuksen (EY, Euratom) N:o 2988/95 9 artiklan mukaan.7 artikla Jos todetaan, että toimija tai järjestö ei ole noudattanut 3 artiklan 1 kohdassa tarkoitettua erittelyä, jäsenvaltio voi peruuttaa 3 artiklan 3 kohdan mukaisen hyväksynnän tai määrätä lisäedellytyksiä, joita on noudatettava hyväksynnän voimassa pitämiseksi.8 artikla Komissio antaa yksityiskohtaiset säännöt tämän asetuksen soveltamisesta asetuksen (ETY) N:o 805/68 27 artiklassa säädetyn menettelyn mukaisesti. Yksityiskohtaiset säännöt voivat koskea erityisesti tietoja, jotka voidaan sisällyttää 5 artiklan mukaisiin merkintöihin.9 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 1997.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o L 148, 28.6.1968, s. 24, asetus sellaisena kuin se on viimeksi muutettuna asetuksella (EY) N:o 1357/96 (EYVL N:o L 175, 13.7.1996, s. 9)(2) EYVL N:o L 312, 23.12.1995, s. 1(3) EYVL N:o 30, 20.4.1962, s. 1993/62, asetus sellaisena kuin se on viimeksi muutettuna asetuksella N:o 49 (EYVL N:o 53, 1.7.1962, s. 1571/62)(4) EYVL N:o 121, 29.7.1964, s. 2012/64(5) EYVL N:o L 26, 31.1.1977, s. 85(6) EYVL N:o L 33, 8.2.1979, s. 1(7) EYVL N:o L 290, 24.11.1993, s. 14(8) EYVL N:o L 368, 31.12.1994, s. 10(9) EYVL N:o L 123, 7.5.1981, s. 3(10) EYVL N:o L 119, 11.5.1990, s. 32(11) EYVL N:o L 208, 24.7.1992, s. 1(12) EYVL N:o L 208, 24.7.1992, s. 9(13) EYVL N:o L 215, 30.7.1992, s. 57


Avis juridique important

|

52002PC0770

Ehdotus neuvoston asetus tiettyjen sellaisten laitteiden ja tuotteiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen  /* KOM/2002/0770 lopull. */

Ehdotus NEUVOSTON ASETUS tiettyjen sellaisten laitteiden ja tuotteiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen(komission esittämä)PERUSTELUT(1) Liitteenä olevan ehdotuksen tarkoituksena on luoda erityinen kauppajärjestelmä, joka kattaa tietyt sellaiset välineet ja tuotteet, joita voi käyttää kidutukseen ja muuhun julmaan, epäinhimilliseen tai halventavaan kohteluun tai rangaistukseen. Tämäntyyppisen kauppajärjestelmän tarkoituksena on osaltaan estää rikkomasta sitä perusluonteista ihmisoikeutta, jonka mukaan ketään ei saa kiduttaa eikä muuten kohdella tai rangaista julmalla, epäinhimillisellä tai halventavalla tavalla. Tämä on yksi Euroopan unionin keskeinen tavoite, mikä vahvistetaan (yleisten asioiden) neuvoston 9. huhtikuuta 2001 hyväksymissä suuntaviivoissa, jotka koskevat EU:n politiikkaa kidutukseen ja muuhun julmaan, epäinhimilliseen tai halventavaan kohteluun tai rangaistukseen liittyvissä kysymyksissä. Kyseisissä suuntaviivoissa esitellään EU:n kanta tällaisten välineiden käytön, tuotannon ja kaupan ehkäisemiseen.(2) Suuntaviivoissa korostetaan myös sitä, että julmien, epäinhimillisten tai halventavien rangaistusten kieltäminen asettaa selvät rajat kuolemanrangaistuksen käytölle. Viimeksi mainitun osalta neuvosto hyväksyi 29. kesäkuuta 1998 suuntaviivat EU:n politiikalle suhteissa kolmansiin maihin kuolemanrangaistuksen osalta.(3) Kansalaisoikeuksia ja poliittisia oikeuksia koskeva kansainvälinen yleissopimus, Euroopan neuvoston yleissopimus ihmisoikeuksien ja perusvapauksien suojaamiseksi, kidutuksen ja muun julman, epäinhimillisen tai halventavan kohtelun tai rangaistuksen vastainen Yhdistyneiden Kansakuntien yleissopimus vuodelta 1984 ja Euroopan unionin perusoikeuskirja osoittavat, että kidutuksen ja muun julman, epäinhimillisen tai halventavan kohtelun tai rangaistuksen kieltoon ei voi sallia poikkeuksia.(4) Kidutuksen ja muun julman, epäinhimillisen tai halventavan kohtelun tai rangaistuksen kieltäminen on osa kansainvälisen yhteisön julkista moraalisäännöstöä. Tässä ehdotettu järjestelmä rajoittaa kauppaa tarkoituksena estää kyseisen kiellon rikkominen tapauksissa, joissa tällaisia rikkomisia todennäköisesti tapahtuu, ja se on näin ollen välttämätön julkisen moraalisäännöstön suojelemiseksi.(5) Ehdotettu järjestelmä on kaksiosainen. Ensimmäisen osan muodostaa sellaisten välineiden kaupan täydellinen kielto, joita ei tosiasiallisesti tai käytännössä voi käyttää muuhun tarkoitukseen kuin kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen.(6) Järjestelmän toinen osa antaa toimivaltaisille viranomaisille mahdollisuuden valvoa sellaisten luettelossa mainittujen välineiden ja tuotteiden kauppaa, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen mutta joilla on myös laillisia käyttötarkoituksia. Toimivaltaisten viranomaisten pitäisi määrätä aiheellisiksi katsomansa ehdot, joilla estetään tällaisten välineiden ja tuotteiden käyttö kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen. Ehtoja määrätessään niiden pitäisi luonnollisestikin ottaa huomioon kaikki asiaan vaikuttavat tekijät, myös raportit määrämaassa mahdollisesti harjoitetusta kidutuksesta ja muusta julmasta, epäinhimillisestä tai halventavasta kohtelusta tai rangaistuksesta.(7) Edellä esitetyn mukaisesti myös välineluettelo on kaksiosainen. Liitteeseen I sisältyvät sekä välineet, joita ei tosiasiallisesti tai käytännössä voi käyttää muuhun tarkoitukseen kuin kuolemanrangaistuksen täytäntöönpanoon, että välineet, joita ei tosiasiallisesti tai käytännössä voi käyttää muuhun tarkoitukseen kuin kidutukseen ja muuhun julmaan, epäinhimilliseen tai halventavaan kohteluun tai rangaistukseen.(8) Liitteeseen II sisältyvät välineet ja tuotteet, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun mutta joilla on myös laillisia käyttötarkoituksia. Jotta vältyttäisiin tarpeettoman hankalilta ja kalliiksi käyviltä menettelyiltä, liite II kattaa ainoastaan sellaiset välineet ja tuotteet, jotka on suunniteltu niin, että niitä voisi helposti väärinkäyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen, koska niillä voidaan aiheuttaa ihmiselle ankaraa kipua tai vahinkoa, sekä sellaiset välineet ja tuotteet, joita käytetään lainvalvonnassa eli jotka on tarkoitettu lainvalvontaviranomaisten ja vastaavien ammattiryhmien käyttöön.(9) Ehdotetussa asetuksessa asetetaan myös rajoituksia luettelossa mainittuihin välineisiin liittyville palveluille ja välitystoimille. Asetuksella ei kuitenkaan rajoiteta sellaisten välineiden ja tuotteiden kauppaa, joita ei ole mainittu asianomaisessa luettelossa.(10) Väline- ja tuoteluettelo on tarkistettava säännöllisesti tekniikan kehityksen huomioon ottamiseksi. Tässä yhteydessä on kiinnitettävä erityishuomiota ei-tappaviksi määriteltyihin lainvalvontavälineisiin, jotka voivat olla vahingollisempia kuin mitä niiden valmistaja väittää ja tästä syystä olla omiaan käytettäviksi kidutukseen ja muuhun julmaan, epäinhimilliseen tai halventavaan kohteluun tai rangaistukseen.(11) Niiden EU:n politiikan suuntaviivojen mukaan, jotka neuvosto hyväksyi 9. huhtikuuta 2001 ja jotka koskevat suhteita kolmansiin maihin kidutukseen ja muuhun julmaan, epäinhimilliseen tai halventavaan kohteluun tai rangaistukseen liittyvissä kysymyksissä, EU kehottaa kolmansia maita estämään sellaisten välineiden käytön, tuotannon ja kaupan, jotka on suunniteltu kidutukseen ja muuhun julmaan, epäinhimilliseen tai halventavaan kohteluun tai rangaistukseen. Komissio katsoo, että EU:n pitäisi itse toteuttaa ne toimenpiteet, joihin se kolmansia maita kehottaa. Tässä tarkoituksessa se ehdottaa rajoitusten käyttöönottoa kolmansien maiden kanssa käytävässä sellaisten välineiden ja tuotteiden kaupassa, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen.(12) Ehdotetussa asetuksessa ei säädetä rajoituksista asianomaisten välineiden ja tuotteiden käytölle, tuotannolle, kaupan pitämiselle ja myynnille sisämarkkinoilla. Komissio kehottaa jäsenvaltioita toteuttamaan erityisesti tällaisten välineiden ja tuotteiden tuotantoa koskevia lisätoimenpiteitä ja edellyttää niiden noudattavan kehotusta lyhyellä aikavälillä.(13) Lopuksi on syytä huomauttaa, että ehdotetussa asetuksessa ei puututa kaksikäyttötuotteiden viennin valvontajärjestelmään (neuvoston asetus (EY) N:o 1334/2000) eikä tuliaseiden valvontajärjestelmään (neuvoston direktiivi 91/477/EY, jossa säädetään muun muassa siitä, että jäsenvaltioiden on tehostettava aseiden hallussapidon valvontaa ulkoisilla rajoilla) eikä sillä estetä vientikieltojen käyttöönottoa muilla perusteilla, esimerkiksi kolmannessa maassa harjoitettavan sisäisen sorron estämiseksi tai tuomitsemiseksi (neuvoston asetukset (EY) N:o 1081/2000 Burmasta/Myanmarista ja N:o 310/2002 Zimbabwesta).(13)Ehdotus NEUVOSTON ASETUS tiettyjen sellaisten laitteiden ja tuotteiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottavat huomioon komission ehdotuksen [1],[1]  EYVL C [...], [...], s. [...].sekä katsoo, että(1) Euroopan unionista tehdyn sopimuksen 6 artiklan mukaan ihmisoikeuksien ja perusvapauksien kunnioittaminen on yksi kaikille jäsenvaltioille yhteisistä periaatteista. Sen mukaisesti yhteisö päätti vuonna 1995 tehdä ihmisoikeuksien ja perusvapauksien kunnioittamisesta olennaisen osan suhteitaan kolmansiin maihin. Tuolloin päätettiin, että kaikkiin uusiin yleisluonteisiin kauppa-, yhteistyö- ja assosiaatiosopimuksiin, jotka yhteisö tekee kolmansien maiden kanssa, sisällytetään asiaa koskeva lauseke.(2) Ihmisoikeuksien yleismaailmallisen julistuksen 5 artiklaan, kansalaisoikeuksia ja poliittisia oikeuksia koskevan kansainvälisen yleissopimuksen 7 artiklaan sekä ihmisoikeuksien ja perusvapauksien suojaamista koskevan yleissopimuksen 3 artiklaan sisältyy ehdoton ja täydellinen kidutuksen ja muun julman, epäinhimillisen tai halventavan kohtelun tai rangaistuksen kielto. Muilla määräyksillä, erityisesti Yhdistyneiden Kansakuntien kidutuksen vastaisella julistuksella [2] sekä kidutuksen ja muun julman, epäinhimillisen tai halventavan kohtelun tai rangaistuksen vastaisella Yhdistyneiden Kansakuntien vuoden 1994 yleissopimuksella valtiot velvoitetaan estämään kidutus.[2]  Yhdistyneiden Kansakuntien yleiskokouksen 9.12.1972 antama päätöslauselma 3452 (XXX).(3) Euroopan unionin perusoikeuskirjan [3] 2 artiklan 2 kohdan mukaan ketään ei saa tuomita kuolemaan eikä teloittaa. Kesäkuun 29 päivänä 1998 neuvosto hyväksyi suuntaviivat Euroopan unionin politiikalle suhteissa kolmansiin maihin kuolemanrangaistuksen osalta ja päätti, että Euroopan unioni työskentelisi kuolemanrangaistuksen yleismaailmallisen lakkauttamisen puolesta.[3]  EYVL C 364, 18.12.2000, s. 1.(4) Euroopan unionin perusoikeuskirjan 4 artiklan mukaan ketään ei saa kiduttaa eikä kohdella tai rangaista epäinhimillisellä tai halventavalla tavalla. Neuvosto hyväksyi 9 päivänä huhtikuuta 2001 Euroopan unionin politiikan suuntaviivat suhteissa kolmansiin maihin kidutukseen ja muuhun julmaan, epäinhimilliseen tai halventavaan kohteluun tai rangaistukseen liittyvissä kysymyksissä. Suuntaviivoissa mainitaan sekä asevientiä koskevat Euroopan unionin käytännesäännöt vuodelta 1998 että puolisotilaallisten tarvikkeiden viennin valvonnan mahdollinen käyttöönotto esimerkkeinä toimenpiteistä, joilla voidaan tehokkaasti estää kidutusta ja muuta julmaa, epäinhimillistä tai halventavaa kohtelua tai rangaistusta. Suuntaviivojen mukaan kolmansia maita pitäisi painostaa estämään sellaisten välineiden käyttö, tuotanto ja kauppa, jotka on suunniteltu kidutukseen ja muuhun julmaan, epäinhimilliseen tai halventavaan kohteluun tai rangaistukseen. Lisäksi niissä korostetaan sitä, että julmien, epäinhimillisten tai halventavien rangaistusten kieltäminen asettaa selvät rajat kuolemanrangaistuksen käytölle.(5) Yhdistyneiden Kansakuntien ihmisoikeustoimikunta kehotti 25 päivänä huhtikuuta 2001 antamassaan ja Euroopan unionin jäsenvaltioiden tukemassa kidutusta ja muuta julmaa, epäinhimillistä tai halventavaa kohtelua tai rangaistusta koskevassa päätöslauselmassaan Yhdistyneiden Kansakuntien jäsenmaita toteuttamaan tarkoituksenmukaiset, myös lainsäädännölliset, toimenpiteet muun muassa sellaisten välineiden viennin estämiseksi ja kieltämiseksi, jotka on nimenomaisesti suunniteltu kidutukseen ja muuhun julmaan, epäinhimilliseen tai halventavaan kohteluun tai rangaistukseen. Tämä vahvistettiin 16 päivänä huhtikuuta 2002 annetussa päätöslauselmassa.(6) Euroopan parlamentti antoi 3 päivänä lokakuuta 2001 päätöslauselman [4] aseiden vientiä koskevien Euroopan unionin käytännesääntöjen toimintaohjeiden 8 kohdan mukaisesta neuvoston toisesta vuosikertomuksesta. Päätöslauselmassa parlamentti kehotti komissiota esittämään pikaisesti asianmukaisen yhteisön välineen, jolla kielletään sellaisten turvallisuus- ja poliisikäyttöön tarkoitettujen tarvikkeiden markkinointi, kauppa ja vienti, joiden käyttö on luonteeltaan julmaa, epäinhimillistä tai halventavaa, ja varmistamaan, että tällä yhteisön välineellä keskeytetään sellaisten turvallisuus- ja poliisikäyttöön tarkoitettujen tarvikkeiden vienti, joiden lääketieteellisiä vaikutuksia ei vielä tunneta riittävästi, samoin kuin sellaisten tarvikkeiden vienti, joiden käytössä on havaittu merkittäviä väärinkäytösriskejä tai tarpeettomia vammautumisriskejä.[4]  EYVL C 87 E, 11.4.2002, s. 136.(7) Tästä syystä on aiheellista vahvistaa yhteisön säännöt kolmansien maiden kanssa käytävästä sellaisten välineiden ja tuotteiden kaupasta, joita voi käyttää kuolemanrangaistuksen täytäntöönpanoon, sekä sellaisten välineiden ja tuotteiden kaupasta, joita voi käyttää kidutukseen ja muuhun julmaan, epäinhimilliseen tai halventavaan kohteluun tai rangaistukseen. Tällaiset säännöt auttaisivat merkittävällä tavalla edistämään ihmiselämän ja perusluonteisten ihmisoikeuksien kunnioittamista ja palvelisivat näin julkisen moraalisäännöstön suojelemista. Säännöillä pitäisi voida varmistaa se, että yhteisön taloudelliset toimijat eivät saa mitään hyötyä kaupasta, joka joko edistää tai muulla tavoin helpottaa sellaisten kuolemanrangaistusta, kidutusta ja muuta julmaa, epäinhimillistä tai halventavaa kohtelua tai rangaistusta koskevien politiikkojen täytäntöönpanoa, jotka ovat ristiriidassa Euroopan unionin asiaa koskevien suuntaviivojen ja perusoikeuskirjan sekä kansainvälisten sopimusten kanssa.(8) Tätä asetusta sovellettaessa on aiheellista soveltaa kidutuksen ja muun julman, epäinhimillisen tai halventavan kohtelun tai rangaistuksen vastaisessa Yhdistyneiden Kansakuntien vuoden 1994 yleissopimuksessa annettuja kidutuksen ja muun julman, epäinhimillisen tai halventavan kohtelun tai rangaistuksen määritelmiä. Näitä määritelmiä tulkittaessa pitäisi ottaa huomioon vastaavien, Euroopan neuvoston yleissopimukseen ihmisoikeuksien ja perusvapauksien suojaamiseksi ja Euroopan unionin perusoikeuskirjaan sisältyvien määritelmien tulkintaan liittyvä oikeuskäytäntö.(9) On tarpeen kieltää sellaisten välineiden vienti ja tuonti, joita ei tosiasiallisesti tai käytännössä voi käyttää muuhun tarkoitukseen kuin kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen. Tässä yhteydessä on syytä huomata, että vankien kohtelua koskevien Yhdistyneiden Kansakuntien vähimmäisnormien (Standard Minimum Rules for the Treatment of Prisoners [5]) 33 artiklassa kielletään kahleiden ja rautojen käyttö voimankäyttövälineinä.[5]  Yhdistyneiden Kansakuntien talous- ja sosiaalineuvosto hyväksyi normit 31.7.1957 antamallaan päätöslauselmalla 633 C (XXIV) ja 13.5.1977 antamallaan päätöslauselmalla 2076 (LXII).(10) On tarpeen valvoa tiettyjen sellaisten välineiden ja tuotteiden vientiä, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen mutta joilla on myös muita, laillisia käyttötarkoituksia. Valvonta pitäisi kohdistaa välineisiin, jotka on suunniteltu niin, että niitä voi helposti väärinkäyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen, sekä lainvalvonnassa käytettäviin välineisiin ja tuotteisiin.(11) Lainvalvontavälineiden osalta on huomattava, että lainvalvontaviranomaisten menettelysääntöjen (Code of Conduct for Law Enforcement Officials [6]) 3 artiklan mukaan lainvalvontaviranomaiset saavat käyttää voimaa ainoastaan pakottavissa tilanteissa ja ainoastaan siinä määrin kuin tehtäviensä hoitamiseksi on välttämätöntä. Vuonna 1990 kokoontuneen Yhdistyneiden Kansakuntien kahdeksannen rikoksentorjuntaa ja rikoksentekijöiden kohtelua käsitelleen kongressin hyväksymien, lainvalvontaviranomaisten voiman ja tuliaseiden käyttöä koskevien perusperiaatteiden mukaan lainvalvontaviranomaisten on tehtäviensä hoidossa käytettävä aina kun mahdollista väkivallattomia keinoja ennen voimankäyttöön ja tuliaseisiin turvautumista.[6]  Yhdistyneiden Kansakuntien yleiskokouksen 17.12.1979 antama päätöslauselma 34/169.(12) Kyseisissä perusperiaatteissa puhutaan ei-tappavien, lamauttavien aseiden kehittämisen puolesta asianmukaisissa tilanteissa käytettäviksi mutta tunnustetaan samalla, että sellaisten aseiden käyttöä pitäisi valvoa tarkkaan. Eräitä poliisin perinteisesti itsepuolustukseen ja mellakantorjuntaan käyttämiä välineitä on muunnettu niin, että niitä voidaan käyttää sähköiskujen ja kemiallisten aineiden antamiseen henkilöiden lamauttamiseksi. On viitteitä siitä, että monissa maissa tällaisia aseita väärinkäytetään kidutukseen ja muuhun julmaan, epäinhimilliseen tai halventavaan kohteluun tai rangaistukseen.(13) Kyseisissä perusperiaatteissa korostetaan sitä, että lainvalvontaviranomaiset pitäisi varustaa itsepuolustusvälinein. Tästä syystä tätä asetusta ei pitäisi soveltaa perinteisten itsepuolustusvälineiden kuten suojakilpien kauppaan.(14) Sen sijaan asetusta pitäisi soveltaa henkilöiden lamauttamiseen käytettävien kemiallisten aineiden kuten kyynelkaasun ja mellakantorjunta-aineiden kauppaan.(15) Samoin on syytä huomauttaa, että vankien kohtelua koskevien Yhdistyneiden Kansakuntien vähimmäisnormien [7] mukaan voimankäyttövälineitä ei saa koskaan käyttää rankaisemiseen ja että niitä saa käyttää ainoastaan paon estämiseen kuljetuksen aikana, lääkärin määräämin lääketieteellisin perustein tai, jos muut valvontamenetelmät osoittautuvat tehottomiksi, estämään vankia vahingoittamasta itseään, muita tai omaisuutta.[7]  Yhdistyneiden Kansakuntien talous- ja sosiaalineuvosto hyväksyi normit 31.7.1957 antamallaan päätöslauselmalla 633 C (XXIV) ja 13.5.1977 antamallaan päätöslauselmalla 2076 (LXII).(16) Suhteista kolmansiin maihin kidutukseen ja muuhun julmaan, epäinhimilliseen tai halventavaan kohteluun tai rangaistukseen liittyvissä kysymyksissä annetuissa Euroopan unionin politiikan suuntaviivoissa todetaan muun muassa, että kolmansissa maissa sijaitsevien lähetystöjen päälliköt sisällyttävät määräajoin antamiinsa kertomuksiin selvityksen kidutuksen ja muun julman, epäinhimillisen tai halventavan kohtelun tai rangaistuksen esiintymisestä asemamaassaan sekä toimenpiteistä ilmiön torjumiseksi. Toimivaltaisten viranomaisten olisi otettava kyseiset kertomukset ja muut kansainvälisten järjestöjen aiheesta laatimat raportit huomioon päättäessään lupahakemuksista. Näissä kertomuksissa pitäisi myös kuvailla välineet, joita kolmansissa maissa käytetään kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen.(17) Jotta voitaisiin edistää kuolemanrangaistuksen lakkauttamista kolmansissa maissa sekä estää kidutus ja muu julma, epäinhimillinen tai halventava kohtelu tai rangaistus, pidetään tarpeellisena asettaa rajoituksia sellaisten palvelujen suorittamiselle kolmansille maille, jotka liittyvät kaikkien tämän asetuksen soveltamisalaan kuuluvien välineiden toimintaan ja käyttöön. Samasta syystä olisi asetettava rajoituksia sellaisten palvelujen, esimerkiksi välityksen, suorittamiselle, joilla edistetään tämän asetuksen soveltamisalaan kuuluvien välineiden ja tuotteiden myyntiä, riippumatta siitä, onko asianomainen väline tai tuote ollut aiemmin tai parhaillaan vapaassa liikkeessä tai luovutetaanko se jossain vaiheessa vapaaseen liikkeeseen yhteisön alueella.(18) Tässä asetuksessa säädetyillä toimenpiteillä pyritään estämään kuolemanrangaistuksen täytäntöönpano, kidutus ja muu julma, epäinhimillinen tai halventava kohtelu tai rangaistus. Tällaisia toimenpiteitä ovat rajoitukset kolmansien maiden kanssa käytävässä, sellaisten välineiden kaupassa, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen. Samanlaisen valvonnan käyttöönottoa ei katsota tarpeelliseksi yhteisön sisäisissä liiketoimissa, koska kuolemanrangaistus ei ole käytössä jäsenvaltioissa ja koska käytössä on riittävät järjestelyt kidutuksen ja muun julman, epäinhimillisen tai halventavan kohtelun tai rangaistuksen estämiseksi.(19) Suhteita kolmansiin maihin kidutukseen ja muuhun julmaan, epäinhimilliseen tai halventavaan kohteluun tai rangaistukseen liittyvissä kysymyksissä koskevissa Euroopan unionin politiikan suuntaviivoissa todetaan, että jotta saavutettaisiin tavoite toteuttaa tehokkaita, kidutuksen ja muun julman, epäinhimillisen tai halventavan kohtelun tai rangaistuksen vastaisia toimenpiteitä, kolmansien maiden kanssa käytävää kauppaa koskevia rajoituksia olisi täydennettävä toimenpiteillä, joilla estetään sellaisten välineiden käyttö ja tuotanto, jotka on suunniteltu kidutukseen tai muuhun julmaan, epäinhimilliseen tai halventavaan kohteluun tai rangaistukseen.(20) Uusien tietojen ja tekniikan kehityksen huomioon ottamiseksi tämän asetuksen soveltamisalaan kuuluvien välineiden ja tuotteiden luettelo pitäisi tarkistaa kohtuullisen määräajan kuluessa.(21) Komission ja jäsenvaltioiden olisi tiedotettava toisilleen tämän asetuksen nojalla toteutetuista toimenpiteistä sekä toimitettava muut niiden käytettävissä olevat asetukseen liittyvät tiedot.(22) Tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] 2 artiklassa tarkoitettuja hallintotoimenpiteitä. Niistä olisi päätettävä kyseisen päätöksen 4 artiklassa tarkoitettua hallintomenettelyä käyttäen.[8]  EYVL L 184, 17.7.1999, s. 23.(23) Jäsenvaltioiden olisi vahvistettava säännöt tämän asetuksen säännösten rikkomiseen sovellettavista seuraamuksista ja varmistettava niiden täytäntöönpano. Seuraamusten on oltava tehokkaita, oikeasuhteisia ja varoittavia.(24) Tässä säädöksessä kunnioitetaan perusoikeuksia ja noudatetaan erityisesti Euroopan unionin perusoikeuskirjassa tunnustettuja periaatteita,ON ANTANUT TÄMÄN ASETUKSEN:I luku  Asiasisältö, soveltamisala ja määritelmät1 artikla Asiasisältö ja soveltamisalaTässä asetuksessa vahvistetaan yhteisön säännöt, joilla säännellään kolmansien maiden kanssa käytävää sellaisten välineiden ja tuotteiden kauppaa, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen.2 artikla MääritelmätTässä asetuksessa tarkoitetaana) 'kidutuksella' kaikkia tekoja, joilla henkilölle aiheutetaan tahallisesti kovaa kipua tai kovaa joko ruumiillista tai henkistä kärsimystä tietojen tai tunnustuksen saamiseksi häneltä tai kolmannelta henkilöltä, hänen rankaisemiseksi teosta, jonka hän tai kolmas henkilö on tehnyt taikka hänen tai kolmannen henkilön epäillään tehneen, hänen tai kolmannen henkilön pelottelemiseksi tai pakottamiseksi taikka minkälaiseen tahansa syrjintään perustuvasta syystä, kun virkamies tai muu virallisessa asemassa toimiva henkilö aiheuttaa sellaista kipua tai kärsimystä, yllyttää tai suostuu niiden aiheuttamiseen tai hyväksyy sen hiljaisesti. Kidutusta ei kuitenkaan ole sellainen kipu tai kärsimys, joka saa alkunsa pelkästään lainmukaisten seuraamusten asianmukaisesta soveltamisesta joko niihin kuuluvana tai niihin liittyvänä, kuitenkin niin, että tätä asetusta sovellettaessa kuolemanrangaistusta ei katsota lainmukaiseksi rangaistukseksi;b) 'muulla julmalla, epäinhimillisellä tai halventavalla kohtelulla tai rangaistuksella' kaikkia tekoja, joilla henkilölle aiheutetaan tahallisesti huomattavaa kipua tai huomattavaa joko ruumiillista tai henkistä kärsimystä, kun virkamies tai muu virallisessa asemassa toimiva henkilö aiheuttaa sellaista kipua tai kärsimystä, yllyttää tai suostuu niiden aiheuttamiseen tai hyväksyy sen hiljaisesti. Sellaista ei kuitenkaan ole sellainen kipu tai kärsimys, joka saa alkunsa pelkästään lainmukaisten seuraamusten asianmukaisesta soveltamisesta joko niihin kuuluvana tai niihin liittyvänä, kuitenkin niin, että tätä asetusta sovellettaessa kuolemanrangaistusta ei katsota lainmukaiseksi rangaistukseksi;c) 'lainvalvontaviranomaisella' kaikkia rikosten ehkäisemisestä, havaitsemisesta, tutkimisesta, torjumisesta ja rankaisemisesta vastuussa olevia viranomaisia, mukaan luettuina poliisi, syyttäjä, oikeusviranomaiset, julkiset ja yksityiset vankilaviranomaiset ja tapauksesta riippuen valtion turvallisuusjoukot ja sotilasviranomaiset niihin kuitenkaan rajoittumatta;d) 'vientitoimella' kolmannessa maassa olevalle henkilölle, yhteisölle tai elimelle taikka kolmannen maan alueella tai alueelta harjoitettava liiketoimintaa varten jollekin toiselle henkilölle, yhteisölle tai elimelle suoraan tai välillisesti tapahtuvaa vientiä, jälleenvientiä, myyntiä, siirtoa, toimitusta tai lähetystä;e) 'tuontitoimella' tavaroiden tuomista yhteisön alueelle;f) 'toimivaltaisella viranomaisella' liitteessä III lueteltuja viranomaisia;g) 'yhteisön alueella' niitä jäsenvaltioiden alueita, joihin sovelletaan Euroopan yhteisön perustamissopimusta siinä määrätyin edellytyksin.Luku II  Välineet, joita ei tosiasiallisesti tai käytännössä voi käyttää muuhun tarkoitukseen kuin kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen3 artikla Vientikielto1. Kielletään kaikkien liitteessä I lueteltujen välineiden vientitoimet asianomaisten välineiden alkuperästä riippumatta.Kielletään liitteessä I lueteltujen välineiden toimintaan, käyttöön, tuotantoon, kokoonpanoon tai muuntamiseen liittyvän teknisen neuvonnan, avun ja koulutuksen suora tai välillinen antaminen, myyminen, toimittaminen tai siirtäminen kolmannessa maassa olevalle henkilölle, yhteisölle tai elimelle taikka jollekin toiselle henkilölle, yhteisölle tai elimelle kolmannen maan alueella tai alueelta harjoitettavaa liiketoimintaa varten.Kielletään välittäminen ja vastaava, asianomaisten välineiden vientitoimia helpottava tai edistävä toiminta.2. Toimivaltainen viranomainen voi 1 kohdasta poiketen valtuuttaa liitteessä I mainittua välinettä koskevan vientitoimen ja siihen liittyvien palvelujen suorittamisen, jos voidaan osoittaa, että asianomaista välinettä käytetään siinä kolmannessa maassa, johon se on tarkoitus viedä, yksinomaan välineen asettamiseksi sen historiallisen merkityksen vuoksi julkisesti esille museossa.4 artikla Tuontikielto1. Kielletään kaikkien liitteessä I lueteltujen välineiden tuontitoimet asianomaisten välineiden alkuperästä riippumatta.Kielletään liitteessä I lueteltujen välineiden toimintaan, käyttöön, tuotantoon, kokoonpanoon tai muuntamiseen liittyvän teknisen neuvonnan, avun ja koulutuksen suora tai välillinen antaminen, myyminen, toimittaminen tai siirtäminen kolmannessa maassa olevalle henkilölle, yhteisölle tai elimelle taikka jollekin toiselle henkilölle, yhteisölle tai elimelle kolmannen maan alueella tai alueelta harjoitettavaa liiketoimintaa varten.Kielletään välittäminen ja vastaava, asianomaisten välineiden tuontitoimia helpottava tai edistävä toiminta.2. Toimivaltainen viranomainen voi 1 kohdasta poiketen valtuuttaa liitteessä I mainittua välinettä koskevan tuontitoimen ja siihen liittyvien palvelujen suorittamisen, jos voidaan osoittaa, että asianomaista välinettä käytetään määräjäsenvaltiossa yksinomaan välineen asettamiseksi sen historiallisen merkityksen vuoksi julkisesti esille museossa.Luku III  Välineet ja tuotteet, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseen5 artikla Viennin luvanvaraisuus1. Kaikille liitteessä II lueteltuja välineitä ja tuotteita koskeville vientitoimille tarvitaan asianomaisten välineiden ja tuotteiden alkuperästä riippumatta lupa.2. Liitteessä II lueteltujen välineiden ja tuotteiden osalta lupa tarvitaan lupa seuraaville toiminnoille:a) välineen ostamista, siirtämistä, toimittamista tai lähettämistä koskevan sopimuksen neuvotteleminen tai tekeminen, josi) sopimuksen tekee kolmannessa maassa oleva henkilö, yhteisö tai elin tai se tehdään tällaisen henkilön, yhteisön tai elimen puolesta taikka sen tekee jokin toinen henkilö, yhteisö tai elin tai se tehdään tällaisen toisen henkilön, yhteisön tai elimen puolesta kolmannen maan alueella tai alueelta harjoitettavaa liiketoimintaa varten,ii) sopimus edellyttäisi liitteessä II mainitun välineen antamista tällaisen henkilön, elimen tai yhteisön käyttöön, jaiii) välittämistä tai vastaavaa toimintaa harjoittava henkilö, yhteisö tai elin on sijoittautunut yhteisön alueelle;b) välineen toimintaan, käyttöön, tuotantoon, kokoonpanoon tai muuntamiseen liittyvän teknisen neuvonnan, avun ja koulutuksen suora tai välitön antaminen, myyminen, toimittaminen tai siirtäminen kolmannessa maassa olevalle henkilölle, yhteisölle tai elimelle taikka jollekin toiselle henkilölle, yhteisölle tai elimelle kolmannen maan alueella tai alueelta harjoitettavaa liiketoimintaa varten.6 artikla Luvan hakeminen1. Vientitoimia ja 5 artiklan 1 kohdassa ja 2 kohdan b alakohdassa tarkoitettuja toimintoja koskevan luvan voi myöntää ainoastaan sen jäsenvaltion toimivaltainen viranomainen, johon viejä, myyjä, palvelun suorittaja tai siirrosta vastaava osapuoli on sijoittautunut.Edellä 5 artiklan 2 kohdan a alakohdassa tarkoitettuja toimintoja koskevan luvan voi myöntää ainoastaan sen jäsenvaltion toimivaltainen viranomainen, johon sopimuksen neuvotteleva tai tekevä henkilö, yhteisö tai elin on sijoittautunut.2. Hakijoiden on toimitettava toimivaltaiselle viranomaiselle kaikki merkitykselliset tiedot luvanalaisista toiminnoista. Vientitoimien osalta on toimitettavaa) tarkka selvitys määrämaasta, loppukäyttäjästä ja aiotusta käyttötarkoituksesta, sekäb) täydelliset tiedot kulkureitistä ja välittäjistä.Toimivaltainen viranomainen voi pyytää tarpeellisina pitämiään lisätietoja tehdäkseen hakemusta koskevan päätöksen.3. Toimivaltainen viranomainen voi asettaa luvan saamiselle asianmukaisiksi katsomiaan vaatimuksia ja ehtoja sen estämiseksi, että asianomaista välinettä käytettäisiin kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun. Tällaisia voisivat olla velvoite toimittaa loppukäyttäjän allekirjoittama lausunto tai sitoumus pidättyä jälleenviennistä.4. Toimivaltainen viranomainen tekee lupahakemusta koskevan päätöksen kahden kuukauden kuluessa, sanotun kuitenkaan rajoittamatta 14 artiklan 2 kohdan soveltamista. Se antaa viipymättä päätöksensä tiedoksi hakijalle ja tarvittaessa sille jäsenvaltiolle, jonka alueella vienti-ilmoitus esitetään.5. Jollei vientitoimea koskevasta luvasta muuta johdu, lupa valtuuttaa hakijan ja tämän kanssa sopimussuhteet solmivat tahot myymään, siirtämään, toimittamaan ja lähettämään pyynnössä tarkoitettuja välineitä määrätylle, kolmannessa maassa olevalle henkilölle, yhteisölle tai elimelle.6. Lupa on voimassa kaikkialla yhteisössä. Lupa on voimassa kuusi kuukautta, jollei toimivaltainen viranomainen päätä sitä lyhyemmästä voimassaoloajasta.7 artikla Vientitoimia koskevasta luvasta päättäminenJollei 8-1 artiklasta muuta johdu, toimivaltainen viranomainen päättää liitteessä II mainittuja välineitä ja tuotteita koskevista vientitoimista tehdyistä lupahakemuksista tapauskohtaisesti ottaen huomioon kaikki merkitykselliset näkökohdat, myös määrämaan asianomaisten välineiden siirtämiseen mahdollisesti soveltamat rajoitukset sekä asiassa hyväksytyt kansainväliset velvoitteet ja sitoumukset.8 artikla Muiden osapuolten kuin lainvalvontaviranomaisten käyttöön tarkoitettuja välineitä ja tuotteita koskevien vientilupien myöntämisperusteetToimivaltainen viranomainen ei myönnä lupaa liitteessä II mainittuja, muille loppukäyttäjille kuin lainvalvontaviranomaisille tarkoitettuja välineitä ja tuotteita koskeville vientitoimille, jos se ei ole vakuuttunut siitä, että kaikki seuraavassa luetellut ehdot täyttyvät:a) loppukäyttäjä tarvitsee asianomaista välinettä lailliseen tarkoitukseen;b) loppukäyttäjä tosiasiallisesti käyttää kyseistä välinettä lailliseen tarkoitukseen;c) loppukäyttäjä ei myy, siirrä eikä toimita välinettä toiselle, sellaisessa kolmannessa maassa olevalle henkilölle, yhteisölle tai elimelle, ei myöskään lainvalvontaviranomaisille, jossa tiedetään harjoitettavan kidutusta taikka muuta julmaa, epäinhimillistä tai halventaa kohtelua tai rangaistusta.9 artikla Lainvalvontaviranomaisten käyttöön tarkoitettuja välineitä ja tuotteita koskevien vientilupien myöntämisperusteetToimivaltainen viranomainen ei myönnä lupaa liitteessä II mainittuja lainvalvontaviranomaisille tarkoitettuja välineitä ja tuotteita koskeville vientitoimille, josa) on viitteitä siitä, että asianomainen lainvalvontaviranomainen on harjoittanut tai harjoittaa kidutusta taikka muuta julmaa, epäinhimillistä tai halventavaa kohtelua tai rangaistusta, jab) toimivaltainen viranomainen ei ole vakuuttunut siitä, että asianomainen kolmas maai) on kieltänyt laissaan, myös rikoslainsäädännössään, kidutuksen ja muun julman, epäinhimillisen tai halventavan kohtelun tai rangaistuksen,ii) saattaa kidutuksesta ja muusta julmasta, epäinhimillisestä tai halventavasta kohtelusta tai rangaistuksesta vastuussa olevat henkilöt oikeuden eteen, jaiii) määrää tällaisista teoista seuraamuksia, jotka ovat sekä varoittavia että oikeassa suhteessa tehdyn teon luonteeseen, ei kuitenkaan kuolemanrangaistusta.Toimivaltainen viranomainen ei myönnä lupaa, jos sillä on syytä päätellä, että asianomaista välinettä todennäköisesti käytetään tuomioistuimen määräämään ruumiinrangaistukseen.10 artikla Henkilöitä kuulustelevien lainvalvontaviranomaisten käyttöön tarkoitettuja välineitä ja tuotteita koskevien vientilupien täydentävät myöntämisperusteetToimivaltainen viranomainen ei myönnä lupaa liitteessä II mainittuja, henkilöitä kuulusteleville lainvalvontaviranomaisille tarkoitettuja välineitä ja tuotteita koskeville vientitoimille, josa) on viitteitä siitä, että asianomaisessa kolmannessa maassa on kuulustelujen aikana harjoitettu kidutusta taikka muuta julmaa, epäinhimillistä tai halventavaa kohtelua tai rangaistusta, jab) toimivaltainen viranomainen ei ole vakuuttunut siitä, että asianomainen kolmas maa on varmistanut sen, että kiduttamalla tai muuten julmasti, epäinhimillisesti tai halventavasti kohtelemalla tai rankaisemalla hankittuja lausuntoja ei käytetä todisteena oikeudenkäynnissä, paitsi sellaista henkilöä vastaan, jota syytetään tällaisista teoista, todisteena lausunnon antamisesta.11 artikla Henkilöitä pidätettyinä pitävien lainvalvontaviranomaisten käyttöön tarkoitettuja välineitä ja tuotteita koskevien vientilupien täydentävät myöntämisperusteetToimivaltainen viranomainen ei myönnä lupaa liitteessä II mainittuja, henkilöitä pidätettyinä pitäville lainvalvontaviranomaisille tarkoitettuja välineitä ja tuotteita koskeville vientitoimille, josa) on viitteitä siitä, että asianomaisen lainvalvontaviranomaisen hallinnoimassa tai tämän alaisuudessa tai valvonnassa toimivassa pidätyskeskuksessa tai vankilassa on harjoitettu kidutusta taikka muuta julmaa, epäinhimillistä tai halventavaa kohtelua tai rangaistusta, jab) toimivaltainen viranomainen ei ole vakuuttunut siitä, että asianomainen kolmas maa saattaa pidätyskeskuksissa tai vankiloissa tapahtuneesta kidutuksesta tai muusta julmasta, epäinhimillisestä tai halventavasta kohtelusta tai rangaistuksesta vastuussa olevat henkilöt oikeuden eteen ja määrää niistä seuraamuksia, jotka ovat sekä varoittavia että oikeassa suhteessa tehdyn teon luonteeseen, ei kuitenkaan kuolemanrangaistusta.12 artikla Palvelujen vientiä koskevat luvat1. Toimivaltainen viranomainen ei myönnä lupaa 5 artiklan 2 kohdan a alakohdassa tarkoitetuille toiminnoille, jos sopimuksen, jonka hakija aikoo neuvotella tai tehdä, täytäntöön panevia vientitoimia tai palveluja ei tämän asetuksen nojalla sallittaisi edellyttäen, että kyseiset täytäntöön panevat vientitoimet tai palvelut kuuluvat yhteisön lainkäyttövallan piiriin.2. Toimivaltainen viranomainen ei myönnä lupaa 5 artiklan 2 kohdan b alakohdassa tarkoitetuille toiminnoille, jos niiden välineiden, joihin palvelut liittyvät, vienti yhteisöstä asianomaiselle loppukäyttäjälle ei olisi sallittua edellyttäen, että tällainen vientitoimi kuuluu yhteisön lainkäyttövallan piiriin.IV luku  Yleiset säännökset ja loppusäännökset13 artikla Toimivaltaisia viranomaisia koskevien tietojen muuttaminenKomissio muuttaa liitteessä III lueteltuja toimivaltaisia viranomaisia koskevia tietoja jäsenvaltioiden toimittamien tietojen pohjalta.14 artikla Tietojenvaihto1. Komissio ja jäsenvaltiot tiedottavat toisilleen tämän asetuksen nojalla toteutetuista toimenpiteistä sekä toimittavat toisilleen muut niiden käytössä olevat asetukseen liittyvät tiedot, erityisestia) tiedot myönnetyistä ja evätyistä luvista;b) tiedot uusista lainvalvontavälineistä, myös niiden testausselosteet;c) huomiot ja raportit kolmansissa maissa harjoitettavista, kuolemanrangaistusta, kidutusta ja muuta julmaa, epäinhimillistä tai halventavaa kohtelua koskevista politiikoista ja käytännöistä;d) tiedot rikkomuksista, lainvalvontaan liittyvistä ongelmista ja kansallisten tuomioistuinten antamista tuomioista.2. Edellä 6 artiklassa tarkoitetun lupahakemuksen vastaanottava toimivaltainen viranomainen toimittaa hakemuksesta tiivistelmän muiden jäsenvaltioiden toimivaltaisille viranomaisille ja komissiolle kahden viikon kuluessa hakemuksen vastaanottamisesta. Se ilmoittaa niille perusteet, joiden nojalla se aikoo joko hylätä hakemuksen tai myöntää luvan, sekä mahdolliset asianmukaisiksi katsomansa ehdot.Jos toinen jäsenvaltio tai komissio esittää vastalauseen perusteluineen kahden viikon kuluessa hakemuksesta laaditun tiivistelmän vastaanottamisesta, asianomainen toimivaltainen viranomainen voi tehdä viikon kuluessa uuden ehdotuksen.Jos toimivaltainen viranomainen ei tee uutta ehdotusta tai jos toinen jäsenvaltio tai komissio esittää uudesta ehdotuksesta viikon kuluessa vastalauseen perusteluineen, komissio tekee lupaa koskevan päätöksen 16 artiklan 2 kohdassa tarkoitetun menettelyn mukaisesti.15 artikla KertomusKukin toimivaltainen viranomainen laatii komissiolle toimintakertomuksen, jossa se antaa tiedot vastaanotettujen hakemusten määrästä, hakemuksen kohteena olevista välineistä, tuotteista ja maista, hakemuksien johdosta tekemistään päätöksistä, syntyneistä tulkintakysymyksistä sekä kohtaamistaan järjestelyihin liittyvistä tai muista ongelmista. Toimintakertomus laaditaan kultakin 12 kuukauden jaksolta.16 artikla Komitea1. Komissiota avustaa asetuksen (ETY) N:o 2603/1969 [9] 4 artiklan 1 kohdassa perustettu tuotteiden yhteistä vientimenettelyä käsittelevä komitea.[9]  EYVL L 324, 27.12.1969, s. 25.2. Tähän kohtaan viitattaessa sovelletaan päätöksen 1999/468/EY 4 ja 7 artiklaa.Päätöksen 1999/468/EY 4 artiklan 3 kohdassa tarkoitettu määräaika on kymmenen työpäivää.3. Komitea vahvistaa oman työjärjestyksensä.17 artikla Seuraamukset1. Jäsenvaltioiden on vahvistettava tämän asetuksen säännösten rikkomiseen sovellettavia seuraamuksia koskevat säännöt ja toteutettava kaikki tarvittavat toimenpiteet varmistaakseen, että seuraamukset pannaan täytäntöön. Seuraamusten on oltava tehokkaita, oikeasuhteisia ja varoittavia.2. Jäsenvaltioiden on ilmoitettava nämä säännöt komissiolle viimeistään 30 päivänä huhtikuuta 2003 ja ilmoitettava viipymättä niihin sittemmin mahdollisesti tehdyt muutokset.18 artikla VoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtajaLIITE ILuettelo 3 ja 4 artiklassa tarkoitetuista välineistäVälineet, joita ei tosiasiallisesti tai käytännössä voi käyttää muuhun tarkoitukseen kuin kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseenCN-koodi  //  Kuvausex 4421 90 98 ex 8208 90 00  //  Hirsipuut ja giljotiinitex 8543 89 95 ex 9401 79 00 ex 9401 80 00 ex 9402 10 00 ex 9402 90 00  //  Henkilöiden teloittamiseen suunnitellut tai tarkoitukseen muunnetut sähkötuolit (lähtöjännite vähintään 1 000 V)ex 9406 00 39 ex 9406 00 90  //  Esimerkiksi teräksestä ja lasista tehdyt, henkilöiden teloittamiseen tappavalla kaasulla suunnitellut tai tarkoitukseen muunnetut ilmatiiviit kammiotex 8413 81 90 ex 9018 90 50 ex 9018 90 60 ex 9018 90 85  //  Henkilöiden teloittamiseen tappavalla kemiallisella aineella suunnitellut tai tarkoitukseen muunnetut automaattiset ruiskutusjärjestelmätex 8543 89 95  //  Henkilöihin kohdistuvaan voimankäyttöön suunnitellut tai tarkoitukseen muunnetut sähkövyöt vähintään 50 000 voltin sähköiskujen antamiseenex 7326 90 97 ex 8301 50 00 ex 3926 90 99  //  Henkilöiden liikkumisvapauden rajoittamiseen suunnitellut jalkaraudat, joukkokahleet ja ketjulukot, lukuun ottamatta käsirautoja, joiden kokonaispituus on lukittuna ja ketju mukaan luettuna toisen rannekkeen ulkoreunalta toisen rannekkeen ulkoreunalle mitattuna enintään 240 mmex 7326 90 97 ex 8301 50 00 ex 3926 90 99  //  Henkilöiden liikkumisvapauden rajoittamiseen suunnitellut yksilölliset kahleet tai ketjut, joiden sisäkehän ympärysmitta on täysin lukittuna yli 190 mmex 7326 90 97 ex 8301 50 00 ex 3926 90 99  //  Peukaloraudat ja -ruuvit, myös hammastetut//  Edellä lueteltuihin välineisiin suunnitellut tai niitä varten muunnetut osatLIITE IILuettelo 5 artiklassa tarkoitetuista välineistä ja tuotteistaVälineet ja tuotteet, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rangaistukseenCN-koodi  //  Kuvausex 9401 61 00 ex 9401 69 00 ex 9401 71 00 ex 9401 79 00 ex 9402 90 00 ex 9403 20 91 ex 9403 20 99 ex 9403 50 00 ex 9403 70 90 ex 9403 80 00  //  Kahletuolit ja -pöydätex 8543 89 95 ex 9304 00 00   //  Mellakantorjuntaan tai itsesuojeluun sähköiskuin (vähintään 50 000 voltin suurtaajuuspulssit) suunnitellut tai tarkoitukseen muunnetut kannettavat laitteet, myös sähköpamput, -kilvet ja -pistoolit ja sähkönuolia ampuvat pistoolitex 8424 20 00 ex 9304 00 00  //  Mellakantorjuntaan tai itsesuojeluun lamauttavaa kemiallista ainetta, kuten kyynelkaasua, OC:tä (kotelopippurin öljyhartsi tai pippurisumute) tai PAVAa (pelargonihappovanillyyliamidi tai synteettinen pippurisumute), antamalla suunnitellut tai tarkoitukseen muunnetut kannettavat laitteet//  Edellä lueteltuihin välineisiin nimenomaisesti suunnitellut tai niitä varten muunnetut osatex 2926 90 95  //  á-bromifenyyliasetonitriili (á-bromibentsyylisyanidi) (CA) (CAS 5798-79-8)ex 2926 90 95  //  (2-klooribentsylideeni)malononitriili (o-klooribentsaalimalonitriili) (CS) (CAS 2698-41-1)ex 2914 70 90  //  2-klooriasetofenoni (fenyyliasyylikloridi) (CN) (CAS 532-27-4)ex 2934 99 90  //  Dibents-[b,f]-[1,4]oksatsepiini (CR) (CAS 257-07-8)ex 2924 29 95  //  Pelargonihappovanillyyliamidi (PAVA) tai synteettinen pippurisumute (CAS 2444-46-4)ex 2939 99 90  //  Kotelopippurin öljyhartsi (OC) tai pippurisumute (CAS 8023-77-6)LIITE IIILuettelo 6 artiklassa tarkoitetuista toimivaltaisista viranomaisista(jäsenvaltiot täydentävät)


Avis juridique important

|

52003PC0658

Ehdotus: Neuvoston asetus kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta  /* KOM/2003/0658 lopull. - CNS 2003/0261 */

Ehdotus: NEUVOSTON ASETUS kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta(Komission esittämä)PERUSTELUTKomissio toimitti neuvostolle ja Euroopan parlamentille syyskuussa 2002 yhteisen kalastuspolitiikan (YKP) uudistukseen liittyvän tiedonannon yhteisön vesiviljelyalan kestävää kehittämistä koskevasta strategiasta (KOM(2002)511 lopullinen).Strategia koostuu eri toimista, joiden tavoitteena on i) turvata vesiviljelyalan työllisyys pitkällä aikavälillä, erityisesti kalastuksesta riippuvaisilla alueilla, ii) taata, että kuluttajien saatavilla on terveellisiä, turvallisia ja laadukkaita vesiviljelytuotteita sekä edistää eläinten terveyttä ja hyvinvointia koskevien tiukkojen vaatimusten käyttöönottoa ja iii) varmistaa ympäristön kannalta terveen vesiviljelyalan kehittäminen.Kalatalouden ohjauksen rahoitusvälineellä on tärkeä tehtävä strategian tavoitteiden saavuttamisessa. Strategiassa täsmennetään ne muutokset, jotka KOR-asetukseen on tarpeen tehdä.Neuvosto ja Euroopan parlamentti antoivat lausuntonsa tammikuussa 2003. Molemmat toimielimet ilmaisivat tukevansa strategiaa ja antoivat lisätietoja vesiviljelyalan tarpeista ottaen huomioon KOR-asetukseen suunnitellut muutokset.Liitteenä olevalla asetuksella muutetaan neuvoston asetusta (EY) N:o 2792/1999, jotta KOR pystyisi edistämään tehokkaammin strategian täytäntöönpanoa.2003/0261 (CNS)Ehdotus: NEUVOSTON ASETUS kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 36 ja 37 artiklan,ottaa huomioon komission ehdotuksen  [1],[1]  EUVL Cottaa huomioon Euroopan parlamentin lausunnon  [2],[2]  Lausunto annettu...sekä katsoo seuraavaa:1) Neuvoston asetuksessa (EY) N:o 2792/1999  [3] vahvistetaan veden luonnonvarojen suojelemista ja kehittämistä sekä yhteisön vesiviljelyalan kehittämistä koskevat säännökset.[3]  EYVL L 337, 30.12.1999, s. 10. Asetus sellaisena kuin se on viimeksi muutettuna asetuksella (EY) N:o 2369/2002 (EYVL L 358, 31.12.2002, s. 49).2) Komissio antoi 19 päivänä syyskuuta 2002 Euroopan parlamentille ja neuvostolle osoitetun tiedonannon yhteisön vesiviljelyalan kestävää kehittämistä koskevasta strategiasta  [4]. Strategian täytäntöönpano edellyttää asetuksen (EY) N:o 2792/1999 muuttamista.[4]  KOM (2002) 511 lopullinen.3) Veden luonnonvarojen suojeleminen ja kehittäminen ei liity yksinomaan merellä toteutettaviin toimenpiteisiin vaan myös sisävesillä toteutettavaan toimintaan, erityisesti anadromisten ja katadromisten lajien osalta. Tältä osin kutualueiden kunnostaminen on erityisen tärkeää.4) Tuotannon lisäämistä yli kysynnän todennäköisen kasvun ei pitäisi rohkaista. On otettava käyttöön parempia markkinointistrategioita, mutta useinkaan ei ole saatavilla luotettavia tilastoja kalankulutuksesta eikä taloudellisia analyysejä vesiviljelytuotteiden markkinoista ja kaupan pitämisestä.5) Haitalliset leväkukinnot ovat yksi vakavimmista uhista Euroopan simpukkaviljelyn tulevaisuudelle. Joskus kukinta voi jatkua poikkeuksellisen pitkään, ja voi olla perusteltua maksaa korvausta siitä kärsiville simpukanviljelijöille, paitsi jos kyseessä on toistuva ilmiö.6) Tuotannonalan asiantuntemuksen lisääminen kattaa kaikki tuotannon näkökohdat ja on ratkaisevan tärkeää vesiviljelyn kannalta. Tähän tarkoitukseen myönnettävien varojen riittämättömyyden vuoksi on ensiarvoisen tärkeää kannustaa vesiviljelyalan soveltavaa tutkimusta ja teknologian kehittämistä lisäämällä mahdollisuuksia sen julkiseen rahoitukseen ja edistämällä yksityisyritteliäisyyttä alalla.7) Vesiviljely-yrityksiä olisi kannustettava parantamaan ympäristönsuojelun tasoaan ja kehittämään vapaaehtoisesti aloitteita, jotka ylittävät ympäristönsuojelualan lakisääteiset vähimmäisvaatimukset.8) Vesiviljelyalan huoltoaluksille myönnettävän julkisen tuen säilyttämiseksi on tarpeen tehdä selvä ero kyseisten alusten ja elollisten vesiluonnonvarojen säilyttämisestä ja kestävästä hyödyntämisestä 20 päivänä joulukuuta 2002 annetussa neuvoston asetuksessa (EY) N:o 2371/2002  [5] määriteltyjen kalastusalusten välille, sillä joitakin kalastusaluksia käytetään kenties yksinomaan vesiviljelyssä, mutta ne voitaisiin mahdollisesti palauttaa kalastustoimintaan.[5]  EYVL L 358, 31.12.2002, s. 59.9) Vesiviljelyn edistämiseksi 1970-luvun lopulta alkaen toteutetut viranomaisten tukitoimet ovat johtaneet tuotannon kasvuun, mutta tilanne on nyttemmin muuttunut, ja ylituotanto uhkaa joitakin osa-alueita. Tämän vuoksi KOR-ohjelmiin sisältyvät vesiviljelyalan toimenpiteet olisi asetettava uuteen tärkeysjärjestykseen, ja joissain tapauksissa tukea olisi vähennettävä.10) Laajaperäisellä kalanviljelyllä, jossa taloudellinen toiminta yhdistetään kosteikkojen säilyttämiseen tai kehittämiseen, saattaa olla ekologisesti myönteistä vaikutusta. Tällaisissa oloissa julkisen tuen lisääminen on perusteltua.11) Asetus (EY) N:o 2792/1999 olisi tästä syystä muutettava,ON ANTANUT TÄMÄN ASETUKSEN:1 artiklaMuutetaan asetus (EY) N:o 2792/1999 seuraavasti:1. Korvataan 13 artiklan 1 kohdan a alakohta seuraavasti:"a) kiinteät tai irtaimet rakenteet veden luonnonvarojen, myös makean veden luonnonvarojen, suojelemiseksi ja kehittämiseksi, lukuun ottamatta istutuksia;".2. Korvataan 15 artiklan 3 kohdan n alakohta seuraavasti:"n) tiedon ja avoimuuden lisääminen tuotannossa ja markkinoilla, tilastot ja taloudelliset analyysit mukaan luettuina."3. Muutetaan 16 artikla seuraavasti:a) Lisätään 1 a kohta seuraavasti:"1 a. Jäsenvaltiot voivat myöntää simpukanviljelijöille rahallisen korvauksen talteenoton keskeyttämisestä yli kuudeksi perättäiseksi kuukaudeksi, mikäli myrkyllisen leväkasvullisuuden aiheuttama saastuminen edellyttää sitä ihmisten terveyden suojelemiseksi. Korvauksen myöntäminen voi kattaa talteenoton keskeyttämisen enintään kuudeksi kuukaudeksi koko sillä kaudella, joka kestää tämän asetuksen voimaantulosta vuoden 2006 loppuun asti."b) Korvataan 3 kohdan ensimmäinen alakohta seuraavasti:"KOR:stä 1, 1 a ja 2 kohdassa tarkoitettuihin toimenpiteisiin maksettava rahoitustuki ei saa jäsenvaltiota kohden koko kaudella 2000-2006 ylittää seuraavista kahdesta kynnysarvosta korkeampaa: miljoona euroa tai neljä prosenttia alalle kyseiseen jäsenvaltioon myönnetystä yhteisön tuesta.";c) Korvataan 4 kohta seuraavasti:"4. Toistuvaan kausiluonteiseen kalastustoiminnan ja vesiviljelyn keskeyttämiseen ei voida myöntää 1, 1 a, 2 ja 3 kohdan mukaista korvausta."4. Lisätään 17 artiklan 2 kohtaan kolmas alakohta seuraavasti:"Taloudellisen toimijan, tieteellisen tai teknisen laitoksen tai muun toimivaltaisen viranomaisen toteuttamat pienimuotoiset soveltavan tutkimuksen aloitteet, joiden kokonaiskustannukset ovat enintään 150 000 euroa ja kesto enintään kolme vuotta, kelpuutetaan pilottihankkeiksi, jos niiden tavoitteena on yhteisön vesiviljelyalan kestävä kehittäminen."5. Muutetaan liite III seuraavasti:a) Korvataan 2.1 kohdan ensimmäinen virke seuraavasti:"KOR:stä tukikelpoisiin menoihin maksettava tuki voi koskea yksinomaan sellaisten kiinteiden tai siirrettävien laitteiden asentamista, joiden tarkoituksena on veden luonnonvarojen suojelu ja kehittäminen, kutualueiden kunnostaminen ja hankkeiden tieteellinen seuranta."b) Korvataan 2.2 kohta seuraavasti:"2.2. Vesiviljelya) Tässä asetuksessa tarkoitetaan ilmaisullai) 'vesiviljely' vesieliöiden kasvatusta tai viljelyä, jossa käytetyllä tekniikalla on tarkoitus lisätä kyseisten eliöiden tuotantoa ympäristön luonnonkapasiteettia tehokkaammin; eliöt pysyvät koko kasvatuksen tai viljelyn ajan ja myös niiden talteenoton ajan luonnollisen henkilön tai oikeushenkilön omaisuutena;ii) 'laajaperäinen kalanviljely' eväkalojen viljelytoimia, joille on ominaista viljelijän harjoittama ympäristön, ravinnon, saalistajien ja taudinaiheuttajien vähäinen hallinta sekä alhainen tuotantotehokkuus ja voimakas riippuvuus paikallisesta ilmastosta ja veden laadusta;iii) 'voimaperäinen kalanviljely' valvotussa ympäristössä (hautomossa, kasvattamoissa, eri kasvatusvaiheissa) harjoitettavaa eväkalojen viljelyä, johon liittyy suuri energiantarjonta kalojen kasvun ja eloonjäämisen optimoimiseksi.b) Voimaperäistä kalanviljelyä koskevien hankkeiden toteuttajien on toimitettava julkista tukea koskevan hakemuksensa mukana hallintoviranomaiselle direktiivin 85/337/ETY  [6] liitteessä IV säädetyt tiedot. Hallintoviranomainen päättää, onko hanke toimitettava arvioitavaksi kyseisen direktiivin 5-10 artiklan mukaisesti. Kun julkista tukea myönnetään, ympäristövaikutuksia koskevien tietojen keruusta aiheutuvat kustannukset ja arvioinnista mahdollisesti aiheutuvat kustannukset ovat KOR-tukikelpoisia.[6]  EYVL L 175, 5.7.1985, s. 40. Direktiivi sellaisena kuin se on viimeksi muutettuna direktiivillä 2003/35/EY (EUVL L 156, 25.6.2003, s. 17).c) Asetuksella (EY) N:o 761/2001  [7] perustettuihin yhteisön ympäristöasioiden hallinta- ja auditointijärjestelmiin osallistumisesta vesiviljely-yrityksille aiheutuneet aloituskustannukset sekä vedenvirtauksen asennus- tai parannustöihin vesiviljely-yrityksissä ja huoltoaluksissa tehdyt investoinnit ovat tukikelpoisia.[7]  EYVL L 114, 24.4.2001, s. 1.d) Asetuksen (EY) N:o 2371/2002 3 artiklan c kohdassa määriteltyjä kalastusaluksia ei katsota huoltoaluksiksi, vaikka niitä käytettäisiin yksinomaan vesiviljelyyn.e) KOR-ohjelmiin sisältyvissä vesiviljelyalan toimenpiteissä etusija olisi annettava seuraaville toimille:i) ympäristövaikutuksia merkittävästi vähentävän tekniikan kehittäminen,ii) joidenkin alueiden sosiaalisen rakenteen ja ympäristöolojen säilymisen kannalta tärkeiden perinteisen vesiviljelytoiminnan muotojen, kuten nilviäisten viljelyn, kehittäminen,iii) olemassa olevien yritysten uudenaikaistaminen,iv) tämän asetuksen 14 ja 15 artiklan soveltamisalaan kuuluvat vesiviljelyn edistämiseen tarkoitetut toimenpiteet,v) viljeltävien lajien monipuolistaminen.f) Poiketen siitä, mitä liitteessä IV olevan 2 kohdan taulukossa 3 olevassa ryhmää 3 koskevassa sarakkeessa säädetään, sovelletaan seuraavia rahoitusosuuksia:i) ympäristövaikutuksia merkittävästi vähentävän tekniikan käyttöä koskevien investointien tai ympäristöä säästävään sisämaassa ja rannikkojen altaissa/lahdissa harjoitettavaan laajaperäiseen kalanviljelyyn liittyvien rakenteellisten kustannusten osalta yksityisten edunsaajien (C) rahoitusosuuden on oltava vähintään 30 prosenttia tukikelpoisista menoista tavoite 1 -alueilla ja vähintään 50 prosenttia muilla alueilla;ii) edellä e kohdassa lueteltuihin ensisijaisiin toimiin kuulumattomien uusien voimaperäisten kalanviljelylaitosten rakentamiseen liittyvien investointien osalta yksityisten edunsaajien (C) rahoitusosuuden on oltava vähintään 60 prosenttia tukikelpoisista menoista tavoite 1 -alueilla ja vähintään 80 prosenttia muilla alueilla."2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE>TAULUKON PAIKKA>